Jóannes Eidesgaards andre regjering

Jóannes Eidesgaards andre regjering var Færøyenes regjering fra 4. februar til 26. september 2008. Regjeringen ble etablert i etterkant av lagtingsvalget i januar 2008, da partiene fra Eidesgaards første regjering ikke kunne finne sammen. Den nye regjeringen var en koalisjon mellom Javnaðarflokkurin, Tjóðveldi og Miðflokkurin.

Grunnet interne stridigheter, med en krangel om kontorlokaler som utløsende årsak, trakk Tjóðveldi seg ut av regjeringen den 15. september og forårsaket en regjeringskrise. Partiene fra Eidesgaards første regjering fant deretter sammen i en ny regjering.

Referanser 

Færøyske regjeringer
2008 på Færøyene
Portal:Færøyene/artikler